**Rallija komisijas prasības**

**2015.g. LRČ sacensību organizatoriem**

# Vispārējās prasības.

# I Posma reģistrācijas noteikumi:

1. **LRČ posma reģistrācijas maksa (izņemot ārzemju posmus) ir 1400 EUR.**
2. Ja reģistrācijas maksa tiek veikta vienu mēnesi pirms sacensību sākuma vai ātrāk, tās apmērs ir **1200 EUR**. Ja reģistrācijas maksa tiek veikta viena mēneša laikā pēc sacensībām, maksa ir **1600 EUR**.
3. Visu plānoto sacensību nolikumus projektus nosūtīt RK padomei ne vēlāk kā 45 dienas pirms sacensībām.

# II Reklāmas prasības LRČ posmam:

1. Visos ar sacensībām saistītos materiālos, nodrošināt LRČ un LAF simbolikas pareizu lietošanu. LRČ logotips var tik pielietots tikai atbilstošajos krāsu pantoņos. Logotipa lietošana vienā krāsā tiek atļauta tikai gadījumos, kad arī pārējo, ar ralliju saistīto logotipu lietošana notiek vienkrāsainā versijā.
2. Nodrošināt, ka Čempionāta posmu organizatori līdzās attiecīgā Čempionāta posma emblēmai visos reklāmas materiālos izvieto Čempionāta emblēmu un nodrošina, ka Čempionāta emblēmas laukums visos reklāmas materiālos nav mazāks par 80% no katra atsevišķā Čempionāta posma emblēmas laukuma un tā atrodas labi redzamā vietā; Čempionāta emblēma lietojama kopā ar katra atsevišķā posma emblēmu.
3. Visiem, ar ralliju saistītiem ārējā dizaina materiāliem, ir jābūt saskaskaņotiem LAF RK padomē pirms to publicēšanas vai izgatavošanas sūtot informāciju uz epastu: rallijs@laf.lv. Rallija komisijas padomei iesūtītie materiāli ir jāsaskaņo vai jānorāda uz labojumiem 3 dienu laikā.
4. LRČ posma rīkotāja pienākums ir izvietot RK padomes sponsoru logo uz saviem reklāmas maketiem saskaņojot šo informāciju 45 dienas pirms pasākuma.
5. Izvietot Čempionāta emblēmu uz sporta automašīnu motora pārsega, starta/finiša estakādes, rallija plakātiem, visu veidu drukātajiem materiāliem (tai skaitā, bet ne tikai ielūgumiem, skatītāju kartēm, leģendām, apbalvojumiem un kausiem), preses konferenču un apbalvošanas aizmugures sienas, kā arī Čempionāta posmu preses centros.
6. Paredzēt vietu uz sacensību automašinu priekšējiem stikliem LRČ titulsponsora uzlīmei, izmērs h=12cm.
7. Nodrošināt Rallija komisijas veterānus un padomi, kā arī rallija komisijas sponsorus ar bezmaksas ieejas kartēm (max 30 gab) uz attiecīgo LRČ posmu.
8. Nodrošināt LAF apstiprinātās TV brigādes izmitināšanu rallijā (max 8 cilv) un nodrošināt akreditāciju operātoriem.

# III Nolikumu prasības un papildnoteikumi LRČ posmam:

1. Visiem posmu nolikumiem jābūt publicētiem 30 dienas pirms pasākuma.
2. Posma rīkotājam ir jānodrošina vismaz vienā svešvalodā publicēts nolikuma tulkojums.
3. Visus Nolikuma papildinājumus, kas tiek publicēti līdz trases dokumentu izsniegšanas pirmajai dienai (to ieskaitot), apstiprināt komisijas padomē.
4. Ieteicams pieteikumu un dalības maksas iesniegšanas termiņa beigas paredzēt ne ātrāk par iepriekšējā čempionāta etapa sacensību beigām.
5. 15 dienas pirms pasākuma dienestu vadītājiem iesniegt rīkotājam, sekmīgai darba veikšanai, nepieciešamo materiālu sarakstu (inventārs, kancelejas preces utt.).
6. Rīkotājam nodrošināt pieteikšanos LRČ posmam caur automātisko pieteikumu sistēmu mājas lapā www.autorally.lv.
7. Visu LRČ posmu oficiālo informāciju (izņemot ārpus Latvijas notiekošos posmus) publicēt interneta vietnē www.autorally.lv, kas ir LRČ oficiālais informācijas avots.

# III Servisa un komandu noteikumi LRČ posmam:

1. LRČ ieskaitē pieteiktām komandām nodrošināt prioritāras vietas LRČ posmu servisa parkos, kā arī saņemt bezmaksas iespēju līdz 20% lielākam paredzētajam servisa laukumam. Papildus LRČ komandai rīkotājs izniedz 1 dokumentu komplektu, 2 ieejas kartes, 1 servisa uzlīmi.
2. Rīkotājam ir jānodrošina visiem LRČ dalībniekiem sekojoša izmēra servisa vietas vienai ekipāžai:

- Komandu ekipāžām 7m platumā x10 m garumā= 70 m2

- Citām ekipāžām 6m platumā x 9 m garumā = 54 m2

# IV Rallija distance un iepazīšanās, tiesāšanas noteikumi un prasības LRČ posmam:

1. Distanci censties veidot tā, lai kontrolpunkti atrastos pēc iespējas tuvāk vispārējās lietošanas ceļiem.
2. Papildsacensību trases garums LRČ posmam tiek noteikts: minimums 90 km, maksimums 120 km (+10%).
3. Veidojot trasi, izmantot speciālas servisa zonas ar laika kontroli ieejā un izejā, lai novērstu dalībnieku izraisītus sastrēgumus uz koplietošanas ceļiem. Aiz izejas no servisa zonas paredzēt degvielas uzpildi, ieplānojot to pārbrauciena laikā.
4. Katrā kontrolpunktā ir jābūt tikai licencētiem tiesnešiem, pretējā gadījumā organizators tiek sodīts ar 50.- EUR par katru kontrolpunktu. Tiesneši, kuri ir mācekļa statusā, var būt bez licences, bet par viņu rīcību ir atbildīgs brigādes vadītājs. Licencētiem ir jābūt arī visiem trases fakta tiesnešiem. Ja izmanto nelincencētus tiesnešus „race control” punktos, vai fakta tiesnešu punktos, rīkotājam ir jāiesniedz Rallija komisijas padomē un sacensību novērotājam apstiprināts saraksts ar apliecinājumu, ka minētie tiesneši ir instruēti un apmācīti, lai pildītu sev uzticētās funkcijas rallija laikā.
5. Starta numuru sarakstu **obligāti** apstiprināt Rallija komisijas Padomē pirms dokumentu izsniegšanas. Izsniedzot trases dokumentāciju, dalībniekiem izsniegt arī viņa starta Nr.
6. Sodi par fiksētiem iepazīšanās ātruma noteikumu pārkāpumiem sacensību dalībniekiem tiek noteikti saskaņā ar LRČ gada nolikuma prasībām. Iekasēto Soda naudu sadalījums LRČ posmā tiek noteikts sekojoši:

* Soda naudas par iepazīšanos- 30% LAF; 70% rīkotājam;
* Soda naudas sacensību laikā- 30% LAF; 70% rīkotājam;
* Soda naudas par tehniskiem pārkāpumiem- 100% LAF
* Protestu un apelāciju iemaksas- 100% LAF

1. Izstrādājot ierobežojumus trases iepazīšanai, nepārspīlēt tos, bet vadīties no saprātīgiem risinājumiem, ievērojot pašvaldību, ceļu dienestu un policijas obligātās prasības, kā arī no iespējām korekti, precīzi un visiem dalībniekiem iespējami vienādi kontrolēt šo ierobežojumu izpildi. Ierobežojumu izpildes kontrolei jābūt oficiāli rakstiski fiksētai atbilstoši LAF sporta kodeksa prasībām – laiks, vieta, pārkāpējs, pārkāpuma raksturs, pārkāpēja paraksts. Ja ierobežojumi tiek kontrolēti slēptā formā, tad pārkāpuma fakts jāapliecina ar liecinieku parakstiem. Jebkuru ierobežojumu pārkāpumu kontroli organizatoram vēlams uzticēt konkrētai personai vai personām ar rakstisku pilnvarojumu.Pasākuma laikā vēlams pielietot drošības–sekošanas sistēmu, kura jālieto, arī iepazīstoties ar trasi iepazīšanās automašīnā. Iepazīšanās gaitai var sekot ar drošības–sekošanas sistēmu, kā arī ceļu policija un citas oficiālās personas. Drošības–sekošanas sistēma seko drošībai, saņem ziņojumus par riskiem un atbilstību rallija Nolikumam**.** Drošības un sekošanas ierīces tiek savienotas ar monitorēšanas centru, kas uzglabā visus saņemtos datus. Rallija centrā tiek monitorēta katras ekipāžas atrašanās vieta un ātrums iepazīšanās un rallija laikā.
2. Paredzēt konkrētus laikus, kuros drīkst iepazīties ar konkrētām PS. Iepazīšanās ar PS atļauta 2 reizes, izņemot iesācēju licenču īpaņiekus, kuriem tas ir atļauts 3 reizes.
3. Pēc katras PS nodrošināt maksimāli ātru rezultātu nogādi sekretariātā.
4. Rezultātu apstrādei nodrošināt atsevišķu telpu un stabilu interneta pieslēgumu.
5. Radīt brīvu pieeju informācijai preses pārstāvjiem, informējot par to distances apsardzi.
6. Nodrošināt visā rallija distancē vismaz divu „0” a/m darbību.
7. Nodrošināt darba apstākļus Rallija komisijas GPS sistēmas koordinātoram.
8. Nolikumā iekļaut informāciju par plānoto balvu fondu.

# V Drošibas pasākumi LRČ posmam:

1. Katrām sacensībām ir jābūt Drošības plānam, kurš saskaņots ar Drošības komisāru. Rallija sacensībās(kas nav LRČ posmi), saskaņojot ar Rallija komisijas Padomi, šis plāns var būt vienkāršots.
2. Lai saņemtu LAF sacensību rīkošanas atļauju, ne vēlāk kā 7 dienas pirms sacensībām iesniegt RKP saskaņotu Drošības plānu.
3. Katrai PS ir jābūt atbildīgajam par posma drošību.
4. Starta un finiša zonām jābūt ierobežotām, lai pie tām nepiekļūtu skatītāji (ieteicams atsevišķs apsardzes cilvēks).
5. Obligāti nodrošināt rallija vadībai sakarus ar visiem tai pakļautajiem dienestiem, kā arī starp papildsacensību startiem un finišiem un starp finišiem un Stop punktiem.Garajās PS maksimāli ik pēc 6 km jābūt SOS punktam un ik pēc 15 km jānodrošina sertificēta medicīnas transporta brigāde.
6. Sacensībās obligāti jābūt galvenajam ārstam, kurš koordinē medicīnas brigāžu darbu.
7. Papildsacensību vidējā ātruma maksimums LRČ posmam ir 130km/h. Pārsniedzot šo kritēriju rīkotājam tiks pazemināts posma vērtējums.
8. LRČ posmam obligāti ir jānodrošina katrai ekipāžai induviduālās sekošanas ierīce ar SOS palīdzības funkciju.
9. Ja rallijā piedalās vēsturiskā rallija dalībnieki, starta kārtību noteikt aiz *LAF* novērotāja automašīnas un pirms *Safety* automašīnām.
10. Lai nodrošinātu vienādus apstākļus dalībniekiem, startējot atkārtotos PS startos ar grants segumu paredzēt starta līnijas pārvietošanas iespēju.
11. Rallija ekipāžai V.Ervalde-L.Stirna, kura pilda LAF Rallija komisijas drošības novērotāju pienākumus, segt degvielas izdevumus.

Apstiprināts Rallija komisijas padomē

**25.02.2015.**